EELNÕU

Saue linn	                                                                                                                       .....2025 nr 

Saue Linnavolikogu 19. veebruari 2009. aasta otsusega nr 174 kehtestatud Saue linna Maasika, Maasika 3 ja Uusaru tn 10a kinnistute detailplaneeringu osaline kehtetuks tunnistamine Segu tn 21 katastriüksuse osas

Saue linna Segu tn 21 (72703:001:0477) katastriüksus jääb Saue Linnavolikogu 19. veebruari 2009. aasta otsusega nr 174 kehtestatud Saue linna Maasika, Maasika 3 ja Uusaru tn 10a kinnistute detailplaneeringu koosseisu. Detailplaneeringu koostamise eesmärgiks oli kinnistute sihtotstarbe muutmine, kinnistute kruntideks jagamine, kruntidele ehitusõiguse ja piirangute määramine ning teede ja tehnovõrkude lahendamine. Kokku moodustati 15 elamumaa krunti. 

Saue linna Maasika, Maasika 3 ja Uusaru tn 10a kinnistute detailplaneeringuga on Segu tn 21 katastriüksusele lubatud ehitada üks üksikelamu ehitusaluse pinnaga kuni 240 m2. Ehitisregistri andmetel asub katastriüksusel üksikelamu ehitisealuse pinnaga 152.6 m2. Maa-ja Ruumiameti kaardirakenduse andmetel on krundil peal ka abihoone. 

Saue linna Segu tn 21 (72703:001:0477) kinnistu kaasomanikud esitasid taotluse detailplaneeringu osaliseks kehtetuks tunnistamiseks neile kuuluva krundi osas kuna soovivad suurendada hoone ehitisealust pinda, mis võimaldaks ehitada olemasolevale hoonele juurdeehituse garaazi ja eluruumide jaoks, abihooneid ning sellega soovitakse loobuda planeeringu elluviimisest detailplaneeringus toodud tingimustel. Kehtiva detailplaneeringuga määratud ehitusalune pind oleks soovitud laienduste ja juurdeehitustega ületatud. Vastavalt Saue valla üldplaneeringule (kehtestatud 28.06.2021, otsusega nr 40) võib üksik-, kaksik- ja muu kahe korteriga elamu ja aiamaja ehitamisel krundi täisehituse protsent reeglina olla kuni 25%. Kehtivas detailplaneeringus on see konkreetsel krundil lubatud 12,2%. 

Planeerimisseaduse (PlanS) § 140 lõige 1 punkt 2 sätestab, et detailplaneeringu või selle osa võib tunnistada kehtetuks, kui planeeringu koostamise korraldaja või planeeritava kinnistu omanik soovib planeeringu elluviimisest loobuda. PlanS § 140 lõike 2 alusel võib detailplaneeringu tunnistada osaliselt kehtetuks, kui on tagatud planeeringu terviklahenduse elluviimine pärast detailplaneeringu osalist kehtetuks tunnistamist. PlanS § 140 lõike 6 alusel tunnistab detailplaneeringu kehtetuks kohaliku omavalitsuse volikogu.

Saue linna Segu tn 21 katastriüksus asub Saue valla üldplaneeringu alusel tiheasustusalal ning katastriüksuse sihtotstarbeks on pere-ja ridaelamumaa. Menetluslikult oleks ebaefektiivne koostada uus ühe krundi detailplaneering kehtiva detailplaneeringu muutmiseks. Otstarbekam on tunnistada detailplaneering osaliselt kehtetuks Segu tn 21 katastriüksuse osas ja vajadusel anda projekteerimistingimused.

Haldusmenetluse seaduse § 5 lõike 2 kohaselt viiakse haldusmenetlus läbi eesmärgipäraselt ja efektiivselt, samuti võimalikult lihtsalt ja kiirelt, vältides üleliigseid kulutusi ja ebameeldivusi isikutele. Tegemist on ühe olulisema haldusmenetluse printsiibiga, millest lähtuvalt tuleb võimalusel eelistada lihtsamat ja asjaosalistele vähemkoormavat menetlusviisi. Olukorras, kus aeganõudvam ja kulukam menetlusviis ei võimaldaks ettenähtavalt saavutada kvaliteetsemat tulemust ega tagaks puudutatud isikute huvidele tõhusamat kaitset, ei ole selle kohaldamine põhjendatud. Antud juhul ei anna detailplaneeringu valimine haldusmenetlusele lisaväärtust, mistõttu on Saue Vallavalitsuse hinnangul õigustatud lihtsama ja vähem aega nõudva menetluse valimine.

PlanS § 140 lõikest 3 tulenevalt esitati detailplaneeringu kehtetuks tunnistamise otsuse eelnõu asjakohastele asutustele kooskõlastamiseks 24. september 2025. Puudutatud isikutele ja asutustele saadeti teavitus võimalusest eelnõu osas arvamust avaldada 24. september 2025. Piirinaabreid teavitati, et kui nad ei ole vastanud kirjale hiljemalt 26. oktoober 2025, siis eeldab Saue Vallavalitsus, et nõustutakse Saue linna Maasika, Maasika 3 ja Uusaru tn 10a kinnistute detailplaneeringuga kehtetuks tunnistamisega Segu tn 21 katastriüksuse osas.

Võttes aluseks kohaliku omavalitsuse korralduse seaduse § 22 lõike 1 punkti 33, PlanS § 140 lõike 1 punkti 2 ning lõiked 2 ja 6, haldusmenetluse seaduse § 64, § 68 lõike 2, Saue Vallavolikogu 25. jaanuari 2018. aasta määruse nr 9 “Planeerimisseaduse ja ehitusseadustiku rakendamine Saue vallas“ § 3 punkti 1, Saue Vallavolikogu

o t s u s t a b:

1.	Tunnistada osaliselt kehtetuks Saue Linnavolikogu 19. veebruari 2009. aasta otsusega nr 174 kehtestatud Saue linna Maasika, Maasika 3 ja Uusaru tn 10a kinnistute detailplaneering Segu tn 21 katastriüksuse osas.
2.	Saue Vallavalitsuse planeeringute spetsialistil või teda asendaval isikul avaldada käesolev otsus ajalehtedes Postimees ja Saue Valdur, Saue valla veebileheküljel ning Ametlikes Teadaannetes ning saata detailplaneeringu osalise kehtetuks tunnistamise otsuse ärakiri riigi maakatastri pidajale ühe kuu jooksul otsuse tegemise päevast arvates.
3.	Otsuse peale võib esitada 30 päeva jooksul arvates otsuse teatavakstegemisest vaide Saue Vallavolikogule haldusmenetluse seaduses sätestatud korras või esitada kaebuse Tallinna Halduskohtule halduskohtumenetluse seadustikus sätestatud tähtaegadel ja korras.
4.	Otsus jõustub teatavakstegemisest.

(allkirjastatud digitaalselt)
Harry Pajundi
vallavolikogu esimees

EELNÕU SELETUSKIRI

Akti andja:	Saue Vallavolikogu 	
Õigusakti liik:	Otsus	
Õigusakti pealkiri:	Saue Linnavolikogu 19. veebruari 2009. aasta otsusega nr 174 kehtestatud Saue linna Maasika, Maasika 3 ja Uusaru tn 10a kinnistute detailplaneeringu osaline kehtetuks tunnistamine Segu tn 21 katastriüksuse osas	
Õigusakti algataja:	Saue Vallavalitsus	
Eelnõu ja seletuskirja koostaja(d):	Kaili Tuulik, planeeringute koordinaator	
Juhtivkomisjon:	Maa- ja planeeringute komisjon	
Eelnõu ettekandja istungil:	Kalle Pungas 	
Õigusakti vastuvõtmiseks vajalik häälteenamus:	Poolthäälteenamus	

1.	Eelnõu õiguslik alus
	
Planeerimisseaduse § 140 lg 1 p 2, lg 2 ja § 140 lg 6	

2.	Eelnõu eesmärk, algatamise vajadus, sisu kirjeldus

Eelnõu eesmärgiks on tunnistada kehtetuks Saue Linnavolikogu 19. veebruari 2009. aasta otsusega nr 174 kehtestatud Saue linna Maasika, Maasika 3 ja Uusaru tn 10a kinnistute detailplaneering Segu tn 21 katastriüksuse osas.

Detailplaneeringu eesmärgiks oli kinnistute sihtotstarbe muutmine, kinnistute kruntideks jagamine, kruntidele ehitusõiguse ja piirangute määramine ning teede ja tehnovõrkude lahendamine. Kokku moodustati 15 elamumaa krunti. Saue linna Segu tn 21 katastriüksus asub Saue valla üldplaneeringu alusel (kehtestatud 28.06.2021, otsusega nr 40) tiheasustusalal ning katastriüksuse sihtotstarbeks on pere-ja ridaelamumaa. 

Saue linna Segu tn 21 (72703:001:0477) kinnistu kaasomanikud taotlevad detailplaneeringu osalist kehtetuks tunnistamist, et suurendada hoone ehitisealust pinda. See võimaldaks ehitada olemasolevale hoonele juurdeehituse (garaaž ja eluruumid) ning kahele autole varjualuse. Kavandatav lahendus ei ole kooskõlas kehtivas detailplaneeringus määratud ehitusaluse pinnaga, mis soovitud laienduste puhul oleks ületatud. Vastavalt Saue valla üldplaneeringule võib üksik-, kaksik- ja muu kahe korteriga elamu ja aiamaja ehitamisel krundi täisehituse protsent reeglina olla kuni 25%. Kehtivas detailplaneeringus on see konkreetsel krundil 12,2 %. Menetluslikult oleks ebaefektiivne koostada uus ühe krundi detailplaneering kehtiva detailplaneeringu muutmiseks. Otstarbekam on tunnistada detailplaneering osaliselt kehtetuks Segu tn 21 katastriüksuse osas ja vajadusel anda projekteerimistingimused.

Planeerimisseaduse § 140 lõike 3 kohaselt esitati kehtetuks tunnistamise otsuse eelnõu kooskõlastamiseks asjakohastele asutustele ning arvamuse avaldamiseks puudutatud isikutele.

Planeerimisseaduse (PlanS) § 140 lõige 1 punkt 2 sätestab, et detailplaneeringu või selle osa võib tunnistada kehtetuks, kui planeeringu koostamise korraldaja või planeeritava kinnistu omanik soovib planeeringu elluviimisest loobuda. PlanS § 140 lõike 2 alusel võib detailplaneeringu tunnistada osaliselt kehtetuks, kui on tagatud planeeringu terviklahenduse elluviimine pärast detailplaneeringu osalist kehtetuks tunnistamist. PlanS § 140 lõike 6 alusel tunnistab detailplaneeringu kehtetuks kohaliku omavalitsuse volikogu.

3.	Eelnõu mõju valla eelarvele 	
Mõju eelarvele puudub	

Eelnõu kooskõlastaja:	Seisukoht ja põhjendus, ettepanekud:	Kuupäev:	
Maa- ja planeeringute komisjon